钦定古今图书集成/明伦汇编/闺媛典/第039卷 > 《金谿县葛烈女庙》贡师泰
## 钦定古今图书集成/明伦汇编/闺媛典/第039卷 > 《金谿县葛烈女庙》贡师泰

“金谿庙前草离离，金谿庙中两女儿。青山犹似旧时
色，流水不尽行人悲。翠翘珠珥垂孔雀，庙门深锁藤
花落。灵风萧飒半空来，髣髴音容启珠箔。忆昔里中
初赋银，银赋日急家日贫。父身搒掠痛欲绝，女心愤
结何由伸。”鬼狐夜号天漆黑，大冶腾腾火光烈。可怜
踊跃双蛾眉，变作兼金白如雪。君不见缇萦上书更
“肉刑，木兰远赴可汗兵。固知才略过男子，不如孝女
英烈能捐生。又不见湘妃江边泪斑竹，韩凭冢上连
理木。固知精诚可相召，不如孝女感化独神速。赤龙
并驾参婵娟，万古日月悬中天。人生虽死名不死，吁
嗟丈夫应愧尔。”